Kulturgrunden

4 ugers podcast kursus
2023-03-01 19:00 - 21:30, 2023-02-22 19:00 - 21:30 UTC | Kulturgrunden, Tingvej 16, Hornslet, 8543, Danmark
Har du længe haft en drøm om at prøve kræfter med podcasts? Så er det nu, at du har muligheden.
Tilmeld dig 10 ugers podcast kursus med journalist Silja Nørgaard Alstrøm.
På kurset får du undervisning i hvordan man fortæller med lyd og billeder og hvilke muligheder der findes både i og uden for studiet. Undervejs får du sparring og feedback fra både underviser og de andre på holdet. Har du lyst til det, skulle du gerne være klædt på til at starte din egen podcast når forløbet er færdig. Læs mere og tilmeld dig på hjemmesiden www.amob.dk
TID: onsdage kl. 19.00-21.30
OPSTART: Onsdag den 22. februar 2023 (og 10 uger frem)
STED: Kulturgrunden, Hornslet
PRIS: kr. 1.400,-
Underviser Silja Nørgaard Alstrøm er uddannet journalist med speciale i radio og podcast. Hun har arbejdet for DR på P4 og P1 og har erfaring med det meste, som radiomediet kan byde på.

Generalforsamling 23-2-2023
2023-02-23 19:00 (Europe/Paris) | Kom-Bi, Nyvej 3, Hornslet, 8543, Danmark
Foreningen Kulturgrunden indbyder hermed alle interesserede til generalforsamling ifølge vedtægterne.
Ifølge vedtægterne, er det alene medlemmer af foreningen der har stemmeret, og det vil derfor være muligt at indmelde sig i foreningen ”i døren” før generalforsamlingens afholdelse.
Vi glæder os til at se jer – hilsen fra bestyrelsen i Kulturgrunden

Onsdagsfortællinger
2023-02-22 19:30 - 21:00 UTC, 2023-01-25 19:30 - 21:00 (Europe/Helsinki) | Kom-Bi, Nyvej 3, Hornslet, 8543, Danmark
Foreningen Syddjurs Fortællescene vil skabe et stærkt miljø på Djursland for mundtlig fortælling og slår i foråret dørene op til 4 fortælleaftener i KOM-BI, hvor alle kan prøve kræfter med kunstformen.​
‘Verdens ældste kunstform’ lægger op til at vi deler gode og tænksomme historier med hinanden og at vi måske får mulighed for at fastholde nogle af de gamle centrale historier om Hornslet.​
Bag Syddjurs Fortællescene står Conny Radza. I 12 år har hun kaldt sig historiefortæller og har stillet sig op foran publikummer landet over og bjergtaget dem med spændende historier og billedsprogets kraft.​​

Pris: 60,- kr. pr. gang inkl. En øl eller vand​
Hvornår: En onsdag om måneden i januar, februar og marts
Entré opkræves i døren.​
Arrangør: Syddjurs Fortællescene i samarbejde med Kulturgrunden.​

Onsdagsfortællinger
2023-02-22 08:00 - 17:00 UTC | Kom-Bi, Nyvej 3, Hornslet, 8543, Danmark
En aften med mundtlige fortællinger leveret af de indbudte fortællere Theodor Klostergaard og Neel Holm sammen med vært Conny Radza.
Aftenens tema er “Bag Gardinet”. Der vil være finurlige, fornøjelige og eventyrlige historier af blandet skuffe.
Vi slutter vi af med åben scene, hvor publikum inviteres til at byde ind med en kort historie. Her er man ikke bundet af aftenens tema.
Historier fra Hornslet er meget velkomne.
Dørene åbnes kl. 19.00. Undervejs vil der være en pause.
Billetter: https://l.facebook.com/l.php?u=https%3A%2F%2Fwww.go-syddjurs.dk%2Farrangementer%2F16261%2Ffantastiske-onsdagsfortaellinger%2F%3Ffbclid%3DIwAR0bqQUwIRe6Q5BMnJkAbk9EMVojnxPxr59h8qz2r6zOgHdNlsMVa7V6JLE&h=AT3S4NudJT2g8TSGnp1R5aSnSW7YJ-hJrXkeyBQkNTFrEQrh7Zg8Tq9EK3t4sZUzYocoEbMLDeWP9d6miT1IOO3Vw22guAwfHdg6PiAJHMOhpEVib87cQpMFRKpo24a-ZRaDxg

Møbelstemmer i Hornslet
2023-02-01 09:30 - 11:30, 2023-01-25 09:30 - 11:30, 2023-01-18 09:30 - 11:30, 2022-01-11 09:30 - 11:30 UTC | Kulturgrundens hus, Tingvej 18, Hornslet, 8543, Danmark
Vi ønsker at dykke ned i historierne omkring Hornslet som møbelby. Historier, der er knyttet til byens fire møbelfabrikker (og relaterede erhverv), som var centrale for byen i midten af 1900-tallet.

Vi invitere indenfor til 4 uformelle formiddagskaffemøder i Kulturgrundens hus på Tingvej 18. Her kan interesserede møde op og dele deres minder, historier og erfaringer fra møbelfabrikkerne – meget gerne suppleret af medbragte billeder, møbler og andet relevant materiale.
Til stede vil være Pernille Helberg Stentoft

Udstilling om Møbelbyen Hornslet
2023-01-08 08:00 - 17:00 (Europe/Paris) | Kom-Bi, Nyvej 3, Hornslet, 8543, Danmark
Hornslet har tidligere været en stor møbelby og har huset ikke mindre end 6 møbelfabrikker. Vi zoomer ind på Hornslets møbelhistorie med en flot og tankevækkende møbeludstilling på Galleri Stigsen.
Udover en række lækre kvalitetsmøbler udstilles også andre spændende vidnesbyrd om tiden: foto’s, uddrag af livshistorier og fortællinger om perioden fra de ansatte, foto’s, lønsedler, svendebreve o.m.m.
Udstillingen løber sommeren i juni/juli onsdage fra kl. 15-17:00 & lørdage fra kl.13-16:00.

Adventshygge på Kulturgrunden: Julegospel
2022-12-18 14:00 - 15:30 UTC
Denne advents søndag kan du opleve Djurs- og Todbjerg Gospelkor når de går sammen og synger julesange med både nærvær, varme og fest. ​
Korene synger en blanding af kendte og mindre kendte gospel- og julesange og de lover, at du kommer i den helt rigtige julestemning.​
Kulturgrundens juletræ stråler så smukt om kap med vores varme bål!​
Ponyridning og uddeling af pebernødder – mere info følger.​
​

Adventshygge på Kulturgrunden: Julefortællinger for børn
2022-12-11 14:00 - 15:30 UTC
Kom forbi Kulturgrunden den 11/12, hvor Conny Radza fra Syddjurs Fortællescene fortæller spændende julehistorier alt imens vi laver julegrød over bål. ​
Vi sidder på halmballer og drikker saftevand.​
​Gratis og uden tilmelding.​

Adventshygge på Kulturgrunden: Gratis julefilm
2022-12-04 12:30 - 15:30 UTC
Denne søndag kan du se gratis julefilm i Kom-Bi kl. 12.30 og kl. 14! OBS! Kl. 14 er udsolgt.
Der vises korte børnefilm af ca. 20 minutters varighed.
Efterfølgende er der bagte æbler over bål på Kulturgrunden.​
Film:​Klodsmus, Rita og Krokodille, Cirkeline: Højt fra træets grønne top, Hunden Ib holder lillejuleaften, Vitello køber en vidunderlig julegave, Snowys Jul.​​Bestil billetter I KOM-BI eller på Kombi.dk​

Adventshygge på Kulturgrunden: fællessang og æbleskiver
2022-11-27 14:00 - 15:30 UTC | Kulturgrunden, Tingvej 16, Hornslet, 8543, Danmark
Kulturgrunden inviterer til adventshygge hver adventssøndag i december!
Den 27/11 kl. 14-15.30 inviterer Kulturgrunden til fællessang med sangerinde Kristine Worre, i samarbejde med Sangkraft Syddjurs.
Der er æbleskiver over bål + børne- og voksenglögg, som vi selv koger ind.​ Kom forbi til julehygge med julemusik, lækkerier for store og små og lad julefreden sænke sig på Kulturgrunden.

​

Koncert: Nana Jacobi
2022-11-05 20:00 - 22:00 (Europe/Paris) | Kom-Bi, Nyvej 3, Hornslet, 8543, Danmark
Oplev Nana Jacobi i Kom-Bi den 5. november kl. 20!
Nana er en stærk og inderlig performer, og bevæger sig i et musikalsk elektronisk landskab i omegnen af artister som Billie Eilish, Björk, Oh Land, Aurora og Lana Del Ray. Hun har udgivet 3 albums, en EP og fire singler i eget navn. Hendes nye sange er blevet spillet på både P3, P4 og P6Beat.​
Hun har turneret intenst med HUN SOLO i de sidste 4 år, inklusive shows på Roskilde Festival, SmukFest, SPOT Festival, VEGA, DR Koncerthuset m.fl.​
Entré: 150,- kr.
Billetbestilling via Pavillonen eller i Kom-Bi.
Dørene åbnes kl. 19.​
Arrangementet er støttet af Syddjurs Kommune og Hornslet Fysioterapi og er en del af Spil Dansk ugen.

Event: Halloween-(u)hygge på Kulturgrunden
2022-10-28 10:00 - 2022-10-30 17:00 (Europe/Helsinki) | Kulturgrunden, Tingvej 16, Hornslet, 8543, Danmark
I samarbejde med handelsstandsforeningen pyntes alle Hornslets torve og pladser, – og ikke mindst Kulturgrunden – vil blive et centralt aktivitetssted gennem dagene. Det sker:​

Vi konkurrerer om hvem der har de største græskar.​
Vi sidder på halmballer sammen med uhyggelige væsner og laver græskarsuppe over bål.​
Vi skærer selv lygtemænd der får lov at stå og lyse tidligt på aftenen.​
Vi giver præmier til de bedste udklædte børn​​.

Uddybende program kommer snart!​

Animationsworkshop i efterårsferien
2022-10-17 10:00 - 2022-10-19 15:00 (Europe/Helsinki) | Kulturgrundens hus, Tingvej 18, Hornslet, 8543, Danmark
Velkommen til animationsworkshoppen på Kulturgrunden i Hornslet i efterårsferien!
I denne workshop arbejder vi med stopmotion i forskellige stilarter, og vi skal også gå i dybden med lidt mere avancerede teknikker, så vi f.eks. kan få figurerne til at flyve! Workshoppen er både for begyndere og øvede. Vi ses til nogle spændende dage med masser af sjov og kreativitet.​
Instruktør: Anne Marie Sølling​
Tilmelding: www.kuls.dk ​
Pris 500 kr.

Teater: Det kontaktløse forhold
2022-10-15 19:30 - 22:00 (Europe/Helsinki) | Kom-Bi, Nyvej 3, Hornslet, 8543, Danmark
Med en denne nonverbale, syrede komedie med inspiration fra H.C. Andersens Nattergalen, stiller Det Olske Orkester skarpt på den moderne verdens digitalisering og den menneskelige fremmedgørelse, der kan følge i dens kølvand. ​
Vi har vænnet os til det. Forhold uden fysisk kontakt. Uden kropslig konsekvens. Vi stirrer ind i en lysende skærm og siger vi er i kontakt med andre mennesker.
Opsætningen kan opleves i Kom-Bi den 15. oktober kl. 19.30.​
Arrangør: Syddjurs Teaterforening.​
Pris: 150,- kr. på GoSyddjurs.​
​
​

Teater: Sommerhuset på Mols
2022-10-09 16:00 - 18:00 (Europe/Helsinki) | Kom-Bi, Nyvej 3, Hornslet, 8543, Danmark
To søstre. Som børn mister de deres far til selvmord. Den ene grundlægger det vi i dag kender som Nationalpark Mols Bjerge, den anden bliver en verdensberømt forfatter. De får ingen børn. Begge bliver enker, før de fylder 50.​
De mødes et døgn i den enes sommerhus i Mols Bjerge uden andre end hinanden og den fortid, der har præget dem.​
Mød Elle og Tanne, to søstre, der prægede deres samtid, fremtid og ikke mindst hinanden.​
KOM-BI d. 9. oktober kl. 16-18.00​
Pris: 150,- kr.​
Billetter via Scenen.dk​
Co-produktion mellem Teater Udsyn og Syddjurs Egnsteater​
Medvirkende: Nynne Karen Nørlund Steenild og Anni Bjørn ​
​
​

Familiedag i arkitekturcontaineren
2022-10-02 13:00 - 17:00 UTC | Kulturgrunden, Tingvej 16, Hornslet, 8543, Danmark
Har du lyst til en sjov dag i arkitekturens navn? Kan du lide at male og hamre? Så kom forbi til familiedag den 2. oktober, hvor vi skal lege og arbejde med træ og maling, og bygge møbler til at indrette Kulturgrunden med. ​
Vi sørger for materialer og værktøj, og en masse gode idéer til hvad man kan bygge.​
Der er plads til børn og voksne i alle aldre. Ingen tilmelding – bare mød op kl. 13!
​
Workshoppen bliver faciliteret af arkitekt Rasmus Nørfeldt.

Koncert: Sidste Udkald
2022-09-24 20:00 - 22:00 UTC | Kom-Bi, Nyvej 3, Hornslet, 8543, Danmark
OM ARRANGEMENTET
Sidste Udkald er et 6 mand stort dansksproget orkester med base på Mols.​
I en blanding af folk, country og soul danner deres akustiske lydbillede rammerne for sanger Snorre Ralunds intense vokal. Et mix bandet selv kalder for ‘Mols Roots’.​
Tekstuniverset veksler imellem personlige og hudløst ærlige fortællinger, og råber samtidig lytteren op med sarkastiske og skarpe stikpiller til det samfund, vi lever i. Akkompagneret af en dynamisk rytmegruppe leverer bandet håndspillede og levende kompositioner både på livescenen og på plade. Musikken henter inspiration i bl.a. C.V. Jørgensens og Allan Olsens danske sangskrivertradition, tilføjet drømmende bluegrass-elementer á la Daniel Lanois.​
Pris: 100,- kr. pr. billet. Unummererede pladser. ​
Billetter via Pavillonen eller i døren.​
Arrangementet er støttet af Hornslet Fysioterapi.

Barselsstuen i Hornslet
2022-09-20 10:00 - 12:00 (Europe/Helsinki) | Kulturgrunden, Tingvej 16, Hornslet, 8543, Danmark
Barslende mødre og fædre inviteres til barselsstue i september måned hos Kulturgrunden.
I Barselsstuen er der varm kaffe, pusle- og ammeplads, madras til leg og tumlen. Formålet med stedet er at skabe nye relationer, møde ligesindede og ikke mindst have det hyggeligt, mens man er på barsel.​
Barselsstuen faciliteres af Nynne Visbo-Bomose​.

Workshop: Stemmer fra Hornslet
2022-09-19 08:00 - 17:00 UTC
Kom med på en guidet vandring rundt på stier og veje i og omkring Hornslet.
Vi skal arbejde med flowskrivning med professionel forfatterrådgivning fra Birgit Juel Martinsen fra Writers Walk.​​
Tilmelding via Syddjurs Biblioteker.
Pris: gratis.

Liv og Leg i naturen
2022-09-10 13:30 - 15:30 (Europe/Helsinki) | Kulturgrunden, Tingvej 16, Hornslet, 8543, Danmark

Børnekulturdag
2022-08-20 10:00 - 13:00 UTC | Hornslet kulturhus, Hornslet, 8543, Danmark
OM ARRANGEMETNETDeltag, når vi afholder Børnekulturdag på Kulturgrunden i samarbejde med KulturCentralen i KOM-BI, Kulturklinikken, Kulturgrunden og Haven Tingvej 20
EVENT GALLERY

Dansesalon
2022-08-14 15:00 (Europe/Helsinki) | Hornslet kulturhus, Hornslet, 8543, Danmark
OM ARRANGEMENTET
Kom med når vi afholder vores første Dansesalon – Dansk for to – ved René Clausen. på Kulturgrunden med efterfølgende fællesspisning.
EVENT GALLERY
